
Parlamentul  României

Camera  Deputaţilor   
	Comisia pentru apărare, ordine

publică şi siguranţă naţională

Nr. 32/187/2010
	                                Bucureşti, 16.06.2010
                                  PL x 372/2010


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul prevenirii, limitării şi înlăturării  efectelor dezastrelor, semnat la Bucureşti la 28 septembrie 2009
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul prevenirii, limitării şi înlăturării efectelor dezastrelor, semnat la Bucureşti la 28 septembrie 2009 , trimis cu adresa nr. PL x 372 din 7 iunie 2010 şi înregistrat cu nr. 32/187 din 08.06.2010. 


Consiliul Legislativ, cu nr. 599/13.05.2010, a avizat favorabil acest proiect de lege.


Comisia pentru politică externă, cu nr. Pl x 372 din 16 iunie, a avizat favorabil acest proiect de lege.


Acordul supus ratificării reglementează principiile şi modalităţile tehnice de desfăşurare a acţiunilor de prognozare, prevenire, pregătire şi intervenţie, în scopul localizării şi lichidării urmărilor calamităţilor naturale, avariile industriale şi/ sau ale catastrofelor, într-o manieră armonizată cu cerinţele şi recomandările formulate în documentele Organizaţiei Naţiunilor Unite şi ale Consiliului de Parteneriat Euro - Atlantic la nivelul NATO.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3.  La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihai Capră – Secretar de stat în cadrul Ministerului Administraţiei şi Internelor.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

5.  La lucrările Comisiei au fost prezenţi 20 deputaţi din totalul de 25 de membri.


În urma dezbaterilor, în şedinţa din 16 iunie 2010, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Vicepreşedinte,
Marian Florian Săniuţă
Expert parlamentar Luminiţa Oprea
